smcproject/ml-wiki-sentences huggingface dataset:
സ്തനങ്ങളുടെ വളർച്ച, പ്രായപൂർത്തി വരുമ്പോൾ ജഘനപ്രദേശത്തും (pubic area), കക്ഷങ്ങളിലും ഉണ്ടാകുന്ന രോമാങ്കുരണങ്ങൾ ഇത്യാദി സ്ത്രീസഹജമായ മാറ്റങ്ങൾ പ്രത്യക്ഷമാകുന്നത് അണ്ഡാശയഹോർമോണുകളായ ഈസ്ട്രാഡൈയോൾ (Estradiol), പ്രോജൈസ്റ്റിറോൺ (Progesterone) എന്നിവയുടെ പ്രവർത്തനത്താലാണ്.
ഇവയുടെ പ്രവർത്തനത്താൽ ഗർഭാശയം, ഫലോപ്പിയൻ ട്യൂബ് (fallopian tube), യോനി എന്നിവയുടെ വളർച്ചയും സംഭവിക്കുന്നു.
ആർത്തവചക്രത്തിന്റെ (menstrual cycle) ക്രമാനുസൃതമായ ആവർത്തനം പ്രസ്തുത ഹോർമോണുകളുടെ ചാക്രീയ (cyclical) പ്രവർത്തനം മൂലമാണ് പ്രത്യക്ഷമാകുന്നത്.
ബീജസങ്കലനവും പ്ലാസന്റായുടെ (placenta) വളർച്ചയും മറ്റും ഈ ഹോർമോണുകളുടെ തുലനാത്മകതയെ ആശ്രയിച്ചിരിക്കും.
ഈ തുലനസ്ഥിതിക്കു വ്യതിയാനങ്ങൾ ഉണ്ടാകുമ്പോൾ ഗർഭച്ഛിദ്രം സംഭവിക്കാനുമിടയുണ്ട്.
അണ്ഡാശയ രോഗങ്ങൾ
അണ്ഡാശയങ്ങൾ പല കാരണങ്ങളാലും ശോധാത്മകമാകാറുണ്ട് (inflammatory).
പിന്നീട് പലതരം സിസ്റ്റുകൾ (cyst) അണ്ഡാശയത്തിൽ ഉണ്ടാകാം.
അവ പാപ്പിലറി സിസ്റ്റുകളോ സൂഡോമൂസിനസ് സിസ്റ്റുകളോ (pseudomucinous cysts) ആയിരിക്കാനിടയുണ്ട്.
കൂടാതെ ക്യാൻസറും വിരളമല്ല.
അർബുദ ട്യൂമറുകളായ (malignant tumor) അഡിനോകാർസിനോമകൾ (adenocarcinoma), ക്രൂക്കൻബെർഗ് ട്യൂമർ, സാർക്കോമകൾ (sarcomas) എന്നിവയെല്ലാം അണ്ഡാശയത്തെ ബാധിക്കുന്ന പ്രധാന രോഗങ്ങളാണ്.
കൂടാതെ ഈ ഗ്രന്ഥികളുടെ അധിപ്രവർത്തനത്താൽ പെൺകുട്ടികളിൽ ദ്വിതീയ ലൈംഗികസ്വഭാവങ്ങൾ (secondary sexual characters) വളരെ നേരത്തെ പ്രത്യക്ഷമാകുകയും അതിനോടനുബന്ധിച്ച് അകാലാർത്തവം ഉണ്ടാകുകയും ചെയ്തേക്കാം.
അണ്ഡാശയങ്ങളുടെ പ്രവർത്തനത്തിന്റെ മാന്ദ്യത്താൽ ആർത്തവരാഹിത്യം, ആർത്തവസംബന്ധമായ രോഗങ്ങൾ, ഗർഭാശയത്തിന്റെ വളർച്ചക്കുറവ്, ലൈംഗികതാല്പര്യക്കുറവ്, യോനിവരൾച്ച അഥവാ ലൂബ്രിക്കേഷൻ ഇല്ലായ്മ, യോനിയിലെ അണുബാധ, ലൈംഗികമായി ബന്ധപ്പെടുമ്പോൾ വേദന/ബുദ്ധിമുട്ട് എന്നീ ലക്ഷണങ്ങളും ഉണ്ടാകാവുന്നതാണ്.
ജനനേന്ദ്രിയസംബന്ധമായ പല അപാകതകൾക്കും ഇതു കാരണമാകും.
ഹോർമോണുകളുടെ അഭാവത്തിൽ ദ്വിതീയ ലൈംഗിക സ്വഭാവങ്ങളും കുറഞ്ഞെന്ന് വരാം.
ഈ ഹോർമോണുകളുടെ സ്രാവം മധ്യവയസ്കരായ സ്ത്രീകളിൽ താനേ നിന്നുപോകുന്നതിനാൽ ആർത്തവം പിന്നീടുണ്ടാകുന്നില്ല.
അതിനാൽ അണ്ഡാശയങ്ങളിലെ ഹോർമോണുകളുടെ പ്രഭാവപ്രസരണത്തിനു വിധേയമാകുന്ന ഗർഭാശയം തുടങ്ങിയ എല്ലാ അവയവങ്ങൾക്കും ഈ കാലഘട്ടത്തിൽ ലോപനം സംഭവിക്കുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡാശയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ഡാശയസഞ്ചി
അണ്ഡാശയത്തിൽ കാണപ്പെടുന്ന ഒരു ഗോളാകൃതിയിലുള്ള സെല്ലുലാർ അഗ്രഗേഷൻ സെറ്റാണ് അണ്ഡാശയസഞ്ചി .
അഥവാ അണ്ഡാശയ ഫോളിക്കിളുകൾ.
ഇംഗ്ലീഷ് : Ovarian follicle .
ഇത് ആർത്തവചക്രത്തിന്റെ ഘട്ടങ്ങളെ സ്വാധീനിക്കുന്ന ഹോർമോണുകളെ സ്രവിക്കുന്നു.
പ്രായപൂർത്തിയാകുമ്പോൾ , സ്ത്രീകൾക്ക് ഏകദേശം 200,000 മുതൽ 300,000 വരെ ഫോളിക്കിളുകൾ ഉണ്ട്, ഓരോന്നിനും ബീജസങ്കലനത്തിനായി അണ്ഡോത്പാദന സമയത്ത് ഒരു അണ്ഡകോശം (അണ്ഡം) പുറത്തുവിടാനുള്ള കഴിവുണ്ട്.
സ്ത്രീകളുടെ പ്രത്യുത്പാദന ജീവശാസ്ത്രത്തിന്റെ അടിസ്ഥാന യൂണിറ്റുകളാണ് അണ്ഡാശയ ഫോളിക്കിളുകൾ.
അവയിൽ ഓരോന്നിനും ഒരൊറ്റ അണ്ഡകോശം (പക്വതയില്ലാത്ത അണ്ഡം അല്ലെങ്കിൽ അണ്ഡകോശം) അടങ്ങിയിരിക്കുന്നു.
ഈ ഘടനകൾ ആനുകാലികമായി വളരാനും വികസിപ്പിക്കാനും ആരംഭിക്കുന്നു, ഇത് സാധാരണയായി മനുഷ്യരിൽ ഒരു കഴിവുള്ള അണ്ഡാശയത്തിന്റെ അണ്ഡോത്പാദനത്തിൽ അവസാനിക്കുന്നു.
അണ്ഡാശയ ഹോർമോണുകൾ ഇംഗ്ലീഷ് വിലാസം https://ml.wikipedia.org/wiki/Ovarian_hormones അണ്ഡാശയ ഹോർമോണുകൾ
അണ്ഡാശയത്തിൽനിന്ന് സ്രവിക്കുന്ന ഹോർമോണുകളാണ് അണ്ഡാശയ ഹോർമോണുകൾ .
അണ്ഡാശയം ഒരു അന്തഃസ്രാവിഗ്രന്ഥി (endocrine gland) ആണെന്ന് എമിൽ നോയർ എന്ന ശാസ്ത്രജ്ഞനാണ് ആദ്യമായി സമർഥിച്ചത് (1896).
പക്ഷേ, 26 വർഷങ്ങൾക്കുശേഷം മാത്രമേ അതിൽ നിന്നു ഹോർമോൺ വേർപെടുത്തിയെടുക്കാൻ കഴിഞ്ഞിട്ടുള്ളു.
അല്ലൻ, ഡോയിസി എന്നീ ശാസ്ത്രജ്ഞരാണ് അക്കാര്യത്തിൽ വിജയം വരിച്ചവർ.
അവർ അതിനെ അടിസ്ഥാനപരമായ ഹോർമോൺ എന്നു വിളിച്ചു.
യഥാർഥത്തിൽ അത് ഈസ്ട്രോൺ (Estrone), ഈസ്ട്രിയോൾ (Estriol), ഈസ്ട്രാഡൈയോൾ (Estradiol) എന്നിങ്ങനെ മൂന്നു രാസവസ്തുക്കളുടെ മിശ്രിതമാണെന്നു പിന്നീടു മനസ്സിലായി.
ഈസ്ട്രോജനുകൾ (oestrogens) എന്നാണ് ഈ മൂന്നിനും കൂടിയുള്ള പേര്.
അണ്ഡം നീക്കിയതിനുശേഷം അണ്ഡാശയത്തിൽ അവശേഷിക്കുന്ന കോർപസ് ലൂട്ടിയ (പീതപിണ്ഡം)ത്തിന് ഗർഭധാരണം സാധിപ്പിക്കുന്നതിനും ഭ്രൂണം സംരക്ഷിക്കുന്നതിനും കഴിവുണ്ടെന്നു മനസ്സിലായപ്പോൾ അതിനുള്ള കാരണം ഗവേഷണവിഷയമായി.
കോർപസ് ലൂട്ടിയത്തിൽ നിന്ന് പ്രത്യേകമായി ഉണ്ടാകുന്ന ഒരു ഹോർമോൺ ആണ് അതിനു കാരണമെന്ന് 1929-ൽ കോർണർ എന്ന ശാസ്ത്രജ്ഞൻ കണ്ടുപിടിച്ചു.
ഈ ഹോർമോണിന്റെ പേര് പ്രൊജസ്റ്റിറോൺ (Progesterone) എന്നാണ്.
കോർപസ് ലൂട്ടിയത്തിൽ നിന്ന് പ്രൊജസ്റ്റിറോണിനു പുറമേ റിലാക്സിൻ (Relaxin) എന്ന ഒരു ഹോർമോൺകൂടി ഉണ്ടാകുന്നുണ്ടെന്നു തെളിഞ്ഞിട്ടുണ്ട്.
രാസപരമായി ഇത് ഒരു പോളിപെപ്റ്റൈഡ് ആണ്.
തൻമാത്രാഭാരം ഏകദേശം 9000 ആയിരിക്കും.
ഗർഭിണികളായ എലികളിലും ഗിനിപന്നികളിലും ആണ് ഈ ഹോർമോൺ ആദ്യം കണ്ടുപിടിക്കപ്പെട്ടത്.
ഇത് പ്ലാസന്റയിലും കാണാം.
പ്രസവകാലത്ത് മാംസപേശികൾക്ക് അയവുവരുത്തുകയാണ് ഇതിന്റെ ധർമം.
ഈസ്റ്റ്ട്രോജനുകൾ, പ്രൊജസ്റ്റിറോൺ, റിലാക്സിൻ എന്നിവയാണ് അണ്ഡാശയ ഹോർമോണുകൾ.
സംശ്ളേഷിത-ഈസ്ട്രോജനുകൾ.
പ്രകൃതിയിലുള്ളവയെക്കാൾ കൂടുതൽ വീര്യമുള്ള ഈസ്ട്രോജനുകൾ സംശ്ലേഷണം ചെയ്തുണ്ടാക്കുവാൻ സാധിച്ചിട്ടുണ്ട്.
ഡൈ ഈതൈൽ സ്റ്റിൽ ബിസ്റ്റിറോൾ ഒരു ഉദാഹരണമാണ്.
വായ്‌വഴി കൊടുക്കാമെന്നത് ഇതിന്റെ മറ്റൊരു മേൻമയാണ്.
ഇതിന്റെ സംരചനയിൽ വ്യതിയാനങ്ങൾ വരുത്തി ഹെക്സെസ്ട്രോൾ, ബെൻസെസ്ട്രോൾ, ഡൈ ഈൻസ്ട്രോൾ എന്നിങ്ങനെ വേറെയും സംശ്ലേഷിത-ഈസ്ട്രോജനുകൾ നിർമ്മിക്കപ്പെട്ടിട്ടുണ്ട്.
അണ്ഡാശയങ്ങൾ നീക്കിയ എലികളിൽ കുത്തിവച്ചാണ് അണ്ഡാശയ ഹോർമോണുകളുടെ വീര്യം (potency) തിട്ടപ്പെടുത്തുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡാശയ ഹോർമോണുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ഡാശയം (സസ്യശാസ്ത്രം) Longitudinal section of female flower of squash showing pistil (=ovary+style+stigma), ovules, and petals.
The petals and sepals are above the ovary; such a flower is said to have an inferior ovary, or the flower is said to be epigynous.
സപുഷ്പികളിൽ അണ്ഡാശയം സ്ത്രീലൈംഗികാാവയവത്തിന്റെ ഭാഗമാണ്.
ഫലങ്ങൾ അണ്ഡാശയത്തിന്റെ ഭാഗങ്ങൾ സ്ഥാനമനുസരിച്ചുള്ള വർഗ്ഗീകരണം ഇതും കാണൂ Fruit anatomy അവലംബം
അണ്ഡാശയത്തിലെ ഗർഭം
അണ്ഡാശയത്തിലെ ഗർഭം എന്നത് ഗർഭാശത്തിനു വെളിയിൽ അണ്ഡാശയത്തിൽ വച്ച് ബീജസങ്കലനം നടക്കുന്ന അവസ്ഥയാണ്.
സാധാരണയായി അണ്ഡാശയത്തിൽ വച്ച് അണ്ഡം ബീജവുമായി സങ്കലനം നടക്കുകയില്ല.
പക്ഷെ ഈ അവസ്ഥയിൽ ബീജം അണ്ഡാശയത്തിൽ എത്തുകയും അവിടെ സങ്കലനത്തിനുശേഷം ഒട്ടിപ്പിടിക്കുകയും ചെയ്യുന്നു.
ഇങ്ങനെ ഉണ്ടാകുന്ന ഗർഭം 4 ആഴ്ചകൾക്കപ്പുറം നിലനിൽകാറില്ല.
ഇത് സമയത്ത് കണ്ടെത്തി ഒഴിവാക്കിയില്ലെങ്കിൽ ജീവനു തന്നെ അപകടകരമായിത്തീരാനുള്ള സാധ്യതകൾ കൂടുതലാണ് കാരണങ്ങൾ
അണ്ഡാശയത്തിൽ ഉണ്ടാവുന്ന ഗർഭത്തിന്റെ കൃത്യമായ കാരണങ്ങൾ അറിവില്ല.
പെൽവിക് ഇൻഫ്ലമേറ്ററി ഡിസീസ്, പെൽവിക് ശസ്ത്രക്രിയകൾ എന്നിവ ഇത്തരം ഗർഭാവസ്ഥക്ക് കാരണമാകാറുണ്ട്.
കോപ്പർ ടി പോലുള്ള ഐ.യു,ഡീ, ഉപകരണങ്ങൾക്ക് ഇതുമായി ബന്ധമുള്ളതായി കണ്ടെത്തിയിട്ടുണ്ട് എങ്കിലും കാരണഹേതുവായി ചൂണ്ടിക്കാണിക്കാൻ സാധ്യമല്ല.
, ചില പഠനങ്ങൾ സൂചിപ്പിക്കുന്നത് ഐ,വി.
എഫ്. പോലുള്ള വന്ധ്യതാ ചികിത്സകളിൽ ഏർപ്പെടുന്ന രോഗികൾക്ക് കൂടുതൽ രോഗസാധ്യത ഉണ്ട് എന്നാണ്
അണ്ഡാശയത്തിലെ ഗർഭം ഉണ്ടാകുന്നത് അണ്ഡാശയത്തിൽ നിന്ന് അണ്ഡം പുറന്തള്ളാതിരിക്കുകയും എന്നാൽ ബീജം അവിടെ വരെ സഞ്ചരിച്ച് സങ്കലനത്തിൽ ഏർപ്പെടുകയും ചെയ്യുമ്പോഴാണെന്ന് പറയാം.
എന്നാൽ ചില ശാസ്ത്രജ്ഞർ കരുതുന്നത് ഇത്തരുണത്തിൽ ഉണ്ടാകുന്ന ഭ്രൂണം വേർപെട്ട് ഗർഭാശയത്തിൽ പതിക്കുമെന്നാണ്.
മിക്കവാറും സന്ദർഭങ്ങളിൽ നാലു മാസത്തിനപ്പുറം വികാസം ഭ്രൂണത്തിനുണ്ടാകാറില്ലെങ്കിലും അപൂർവ്വമായി ഗർഭാശയത്തിനു പുറത്ത് വയറ്റിൽ ഗർഭം രൂപപ്പെടുകയും അത്യപൂർവ്വമായി പ്രസവവും നടന്നതായി രേഖപ്പെടുത്തിയിരിക്കുന്നു.
റഫറൻസുകൾ ↑ ↑ 1 2 1 2 ↑ ↑ 1 2 3
അണ്ഡോത്‌സർഗം ഇംഗ്ലീഷ് വിലാസം https://ml.wikipedia.org/wiki/Ovulation ഓവുലേഷൻ സമയത്തുണ്ടാകുന്ന ഹോർമോൺ വ്യതിയാനങ്ങൾ
അണ്ഡാശയങ്ങളിൽനിന്നും അണ്ഡം സ്വതന്ത്രമാകുന്ന പ്രക്രിയാണ് അണ്ഡോത്‌സർഗം അഥവാ അണ്ഡവിസർജനം.
ഇംഗ്ലീഷിൽ ഓവുലേഷൻ (Ovulation).
അണ്ഡം വളർച്ചയെത്തി ബീജസങ്കലനയോഗ്യമായിത്തീരുമ്പോഴാണ് ഇത് നടക്കുന്നത്.
അണ്ഡാശയത്തിന്റെ ഒരു പ്രവർത്തനമാണ് അണ്ഡോത്സർഗം എന്നിരിക്കിലും ഈ പ്രക്രിയയുടെ പൊരുളറിയാനുള്ള ശ്രമങ്ങൾ വളരെ കുറച്ചു ജീവികളിൽ മാത്രമേ നടന്നിട്ടുള്ളു.
അനലിഡുകൾ , മൊളസ്കകൾ തുടങ്ങി പലതിലും ഇതിനെക്കുറിച്ച് അനുമാനങ്ങൾ മാത്രമേയുള്ളു.
പക്ഷികളിലും, സസ്തനികളിലും കുറേക്കൂടെ വിപുലമായ രീതിയിൽ പഠനങ്ങളുണ്ടായിട്ടുണ്ട്.
പ്രാവ് മുതലായ പക്ഷികളിലും , മുയൽ , എലി , അണ്ണാൻ , പൂച്ച മുതലായ സസ്തനികളിലും ചില പ്രാണികളിലും ഇണചേരലിനോട് അനുബന്ധമായാണ് അണ്ഡോത്സർഗം നടക്കുന്നത്.
ഇണചേരലുണ്ടാക്കുന്ന അനുഭൂതികൾ നാഡീവ്യൂഹത്തിലൂടെ ഉയർന്ന തലങ്ങളിൽ ചലനങ്ങൾ സൃഷ്ടിക്കുന്നു.
ഈ ചലനങ്ങൾ മൂലമുണ്ടാകുന്ന അന്തഃസ്രവങ്ങളാണ് അണ്ഡോത്സർഗത്തിന് കാരണമാകുന്നതെന്നൊരു പക്ഷമുണ്ട്.
പെൺപക്ഷികളെ ലൈംഗികമായി ആകർഷിക്കുന്നതിന് ആൺപക്ഷികൾ കാണിക്കുന്ന പല ചേഷ്ടകളും അണ്ഡോത്സർഗത്തിന് പ്രചോദനമാകാവുന്നതാണ്.
തലച്ചോറിന്റെ കീഴ്ഭാഗത്തുള്ള പിറ്റ്യൂട്ടറി എന്ന ഗ്രന്ഥിക്ക് അണ്ഡവളർച്ച, അണ്ഡോത്സർഗം എന്നീ ആവർത്തനസ്വഭാവമുള്ള പ്രക്രിയകളിൽ അതിപ്രധാനമായ പങ്കുണ്ട്.
പക്ഷികളിലും സസ്തനികളിലും അണ്ഡം മൂന്നു കോശചർമങ്ങളാൽ ആവരണം ചെയ്യപ്പെട്ടിരിക്കുന്നു.
പിറ്റ്യൂട്ടറിയിൽനിന്നും പ്രവഹിക്കുന്ന ഫോളിക്കിൾ സ്റ്റിമുലേറ്റിങ് ഹോർമോൺ (FSH) എന്ന ഒരു അന്തഃസ്രവമാണ് ഈ ആവരണചർമങ്ങളുടെ വളർച്ചയെ സഹായിക്കുന്നത്.
ലൂട്ടിനൈസിങ്ങ് ഹോർമോൺ (LH) എന്ന മറ്റൊരു സ്രവം പിറ്റ്യൂട്ടറിയിൽ നിന്നും ലഭ്യമാകുമ്പോഴാണ് അണ്ഡം പക്വമാകുന്നതും അണ്ഡോത്സർഗം നടക്കുന്നതും.
ബാഹ്യമായും, ആന്തരികമായുമുള്ള പല ഘടകങ്ങളും ഈ അന്തഃസ്രവങ്ങളെ നിയന്ത്രിക്കുന്നുണ്ട്.
ഇണചേരലിനുശേഷം മാത്രം അണ്ഡോത്സർഗം നടക്കുന്ന ജീവികളിൽ എൽ.എച്ചി-ന്റെ സ്രവം നാഡീപരമായ ചലനങ്ങളെ വളരെയേറെ ആശ്രയിച്ചിരിക്കുന്നുവെന്ന് കാണിക്കുന്നു.
അണ്ഡോത്സർഗത്തിന് ഇണചേരൽ ആവശ്യമില്ലാത്ത ഇതര ജീവികളിൽ ആന്തരികമായ മറ്റു ഘടകങ്ങൾ ആയിരിക്കണം പ്രസ്തുത പ്രക്രിയയ്ക്കു കാരണം.
അണ്ഡത്തെ ചുറ്റിയുള്ള ആവരണചർമം പൊട്ടിയാണ് അണ്ഡോത്സർഗം നടക്കുന്നത്.
ആ പൊട്ടലിനു കാരണമായ ശക്തി എന്താണ് എന്ന കാര്യത്തിൽ ശാസ്ത്രജ്ഞർ ഭിന്നാഭിപ്രായക്കാരാണ്.
ആവരണചർമങ്ങൾക്കകത്ത് തിങ്ങിവരുന്ന ദ്രവപദാർഥത്തിന്റെ സമ്മർദശക്തിയാണ് ഇതിനു കാരണമെന്ന് ഒരഭിപ്രായമുണ്ട്.
പക്ഷേ, ഇത് പൂർണമായും ശരിയാണെന്നു തോന്നുന്നില്ല.
ചില സസ്തനികളിൽ അണ്ഡോത്സർഗത്തിനു മുമ്പായി ഈ സമ്മർദം കുറയുന്നതായാണ് കാണുന്നത്.
അണ്ഡാശയത്തിലുള്ള മാംസപേശികളുടെ സങ്കോചമാണ് മറ്റൊരു കാരണമായി പറയുന്നത്.
അന്തഃസ്രവങ്ങളുടെ ശക്തിയോ അണ്ഡാവരണചർമത്തെ രാസപരമായി ദഹിപ്പിക്കുവാൻ കഴിവുള്ള എൻസൈമുകളുടെ പ്രവർത്തനമോ അണ്ഡോത്സർഗത്തിന് കാരണമായിക്കൂടെന്നില്ല.
പല സസ്തനികൾക്കും ഇണചേരലിന് ആഗ്രഹം തോന്നുന്ന ഒരു സമയമുണ്ട്.
ഈ ഘട്ടത്തിന്റെ അന്ത്യത്തിലാണ് ചിലതിൽ അണ്ഡോത്സർഗം നടക്കുന്നത്; മറ്റു ചിലതിൽ തുടക്കത്തിലും.
ബാഹ്യലോകത്തിലെ ഇരുട്ടും വെളിച്ചവും വരെ ഈ പ്രക്രിയയിൽ സ്വാധീനം ചെലുത്തുന്നുണ്ടെന്ന് പക്ഷികളിലും എലികളിലും നടത്തിയ ചില പരീക്ഷണങ്ങൾ തെളിയിച്ചിട്ടുണ്ട്.
അവലംബം അണ്ഡോത്‌സർഗം (Ovulation) അണ്ഡോത്‌സർഗം (Ovulation) അണ്ഡോത്‌സർഗം (Ovulation) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അണ്ഡോത്‌സർഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അണ്ണാ നഗർ ഇംഗ്ലീഷ് വിലാസം https://ml.wikipedia.org/wiki/Anna_Nagar
ചെന്നൈ നഗരത്തിന്റെ പരിസരപ്രദേശത്തുള്ള ഒരു ജനവാസ കേന്ദ്രമാണ് അണ്ണാനഗർ , നേരത്തെ ഈ സ്ഥലം നടുവക്കരൈ എന്നാണറിയപ്പെട്ടിരുന്നത്.
എഗ്മൂർ നുങ്കമ്പാക്കം താലൂക്കിന്റെ ഭാഗമായ അണ്ണാനഗർ ചെന്നൈ നഗരത്തിന്റെ വടക്കു പടിഞ്ഞാറൻ പ്രദേശത്താണുള്ളത്.
തമിഴ്‌നാടിന്റെ മുൻ മുഖ്യമന്ത്രി സി.എൻ. അണ്ണാ ദുരൈയുടെ പേരാണ് ഈ പ്രദേശത്തിനു നൽകിയിരിക്കുന്നത്.
1968-ൽ നടന്ന വേൾഡ് ട്രേഡ് ഫെയറാണ് ഈ പ്രദേശത്തെ നഗരവൽക്കരണത്തിന് തുടക്കം കുറിച്ചത്.
1970-ൽ അപ്പാർട്ട്‌മെന്റുകളും, കമ്മേർഷ്യൽ കോംപ്ലക്‌സുകളും, വീതിയുള്ള റോഡുകളും, ബസ് ടെർമിനസും, വലിയ പാർക്കുകളും നിർമ്മിച്ചുകൊണ്ട് തമിഴ്‌നാട് ഭവന നിർമ്മാണ ബോർഡ് അണ്ണാ നഗറിന്റെ വികസനത്തിന് തുടക്കം കുറിച്ചു.
വികസിത രാഷ്ട്രങ്ങളിലേതു പോലെ ഇവിടെയുള്ള റോഡുകൾ എല്ലാം ആസൂത്രിതമായി ഒന്നിനോടൊന്ന് സമാന്തരമായി വരുന്ന തരത്തിലാണ് നിർമ്മിച്ചിരിക്കുന്നത്.
തെരുവുകൾക്കും മറ്റും നാമകരണം ചെയ്യുന്നതിനും വർഗ്ഗീകരിക്കുന്നതിലും കൃത്യമായ ചില രൂപരേഖകൾ അവലംബിച്ചു പോന്നിട്ടുണ്ട്.
2, 4, 6 എന്നീ അവന്യൂകൾ കിഴക്കു പടിഞ്ഞാറു ദിശയിലും, 3, 5, 7 എന്നീ അവന്യൂകൾ തെക്കു വടക്കായും നിർമ്മിച്ചിരിക്കുന്നു.
1970-ൽ നഗരവൽക്കരണം തുടക്കം കുറിക്കുമ്പോൾ കൃത്യമായി പിന്തുടർന്ന ഈ രീതികൾ പക്ഷേ പിൽക്കാലത്ത് അതേ പടി പിന്തുടർന്നിട്ടില്ല.
അണ്ണാനഗറിലെ പ്രധാന ലാൻഡ് മാർക്കുകൾ അണ്ണാ ടവറും, അണ്ണാ ആർച്ചും ആണ്.
അണ്ണാ നഗർ ഈസ്റ്റിലും, അണ്ണാ നഗർ വെസ്റ്റിലുമായി രണ്ട് ബസ് ഡിപ്പോകളുണ്ട്.
അണ്ണാനഗർ ടവർ
ഔദ്യോഗികമായി വിശ്വേശരയ്യ ടവർ എന്നു നാമകരണം ചെയ്തിരിക്കുന്ന 138 അടി ഉയരമുള്ള അണ്ണാനഗർ ടവർ 1968-ൽ മദ്രാസിൽ വച്ചു നടന്ന വേൾഡ് ട്രേഡ് ഫെയറിനോടനുബന്ധിച്ച് ബി.എസ്. അബ്ദുർറഹിമാൻ എന്ന വ്യവസായ സംരംഭകൻ നിർമ്മിച്ചതാണ്.
പ്രഭാതത്തിൽ വ്യായാമം ചെയ്യുന്നവരും, സായാഹ്നവേളകളിൽ കുടുംബാംഗങ്ങളോടൊത്ത് വിശ്രമിക്കാനെത്തുന്നവരും, ചെറിയൊരു ഫീസ് കൊടുത്ത് ടവറിനു മുകളിൽ കയറി നഗര ദൃശ്യങ്ങൾ കാണാനെത്തുന്നവരുടേയും തിരക്കാണിവിടെ കാണാനാവുക.
കളരിപ്പയറ്റിനോടു സദൃശമായ, തമിഴ്നാടിന്റെ തനതു ആയോധന കലയായ ചിലമ്പാട്ടം പരിശീലന ക്ലാസും ഇവിടെ നടക്കുന്നുണ്ട്.
അണ്ണാ ആർച്ച്‌
അണ്ണാ നഗറിന്റെ തെക്കു ഭാഗത്തെ പ്രവേശന കവാടമായി 1985-ൽ ചെന്നൈ കോർപ്പറേഷൻ 12 ലക്ഷം രൂപ ചെലവിൽ അണ്ണാ ആർച്ച് നിർമ്മിച്ചു.
1986 ജനുവരി 1-ാം തിയതി അന്നത്തെ തമിഴ്‌നാട് മുഖ്യമന്ത്രി എം.ജി. രാമചന്ദ്രനാണ് ഈ ആർച്ചിന്റെ ഉദ്ഘാടനം നിർവ്വഹിച്ചത്.
2012-ൽ അണ്ണാനഗറിനേയും അമിഞ്ചിക്കരൈയേയും ബന്ധിപ്പിക്കുന്ന ഫ്‌ളൈ ഓവർ ബ്രിഡ്ജ് നിർമ്മിക്കുന്നതിനായി അണ്ണാ ആർച്ച് ഇടിക്കുവാൻ തീരുമാനിക്കുകയും, 2012 സെപ്റ്റംബർ 2-ാം തിയതി ആർച്ച് പൊളിക്കുന്ന പണികൾ തുടങ്ങുകയും ചെയ്തു.
അണ്ണാ ആർച്ചിനെ നിലനിർത്തണമെന്ന ആവശ്യം ബലപ്പെട്ടതോടെ ഫ്‌ളൈ ഓവർ ബ്രിഡ്ജിന്റെ പദ്ധതിയിൽ മാറ്റങ്ങൾ വരുത്തി, ആർച്ച് ഇടിക്കുന്ന പണികൾ ഉപേക്ഷിക്കുകയായിരുന്നു.
അണ്ണാനഗർ റയിൽവേ സ്‌റ്റേഷൻ
അണ്ണാ നഗർ വെസ്റ്റിനേയും വില്ലിവാക്കത്തേയും ബന്ധിപ്പിക്കുന്ന തിരുമംഗലം റോഡിൽ 2003-ലാണ് അണ്ണാനഗർ റയിൽവേ സ്‌റ്റേഷൻ സ്ഥാപിച്ചത്.
2003- മുതൽ 2007 വരെ ചെന്നൈ ബീച്ച് സ്റ്റേഷനിൽ നിന്നും വില്ലിവാക്കം വഴി അഞ്ച് സബർബൻ ട്രെയിനുകൾ സേവനം നടത്തിയിരുന്നെങ്കിലും ഇപ്പോഴിത് നിർത്തി വച്ചിരിക്കയാണ്.
സബർബൻ - മെട്രോ റയിൽവേ സർവീസുകളുമായി ബന്ധിപ്പിച്ച് വീണ്ടും ഈ റൂട്ടിൽ ട്രെയിൻ സർവീസ് പുനരാരംഭിക്കാൻ പദ്ധതിയുണ്ട്.
അയ്യപ്പൻ ക്ഷേത്രം , ചിന്ന തിരുപ്പതി, ചന്ദ്രമൗലീശ്വരർ ക്ഷേത്രം, മാഹാളി അമ്മൻ ക്ഷേത്രം, ബാലമുരുകൻ ക്ഷേത്രം എന്നിവയാണ് അണ്ണാനഗറിലെ പ്രധാന ആരാധനാലയങ്ങളിൽ ചിലത്.
സ്ഥാന വിവരണം പുറത്തേക്കുള്ള കണ്ണികൾ Archived 2008-03-17 at the Wayback Machine .
CSI Jessie Moses School JGVV അവലംബം Anna Nagar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനുഭവ നിരപേക്ഷം, അനുഭവ സാപേക്ഷം ഇംഗ്ലീഷ് വിലാസം https://ml.wikipedia.org/wiki/A_priori_and_a_posteriori
ഇന്ദ്രിയാനുഭവത്തിൽക്കൂടി ലഭിക്കാത്തതും മനുഷ്യമനസ്സിൽ സ്വയമേ ഉള്ളതുമായ അറിവ് അനുഭവനിരപേക്ഷ (a priori)വും ഇന്ദ്രിയാനുഭവത്തിൽകൂടി ലഭിക്കുന്ന അറിവ് അനുഭവസാപേക്ഷ (a posteriori)വുമാണ്.
മനുഷ്യമനസ് ഇന്ദ്രിയങ്ങളിലൂടെ ബാഹ്യലോകവുമായി ബന്ധപ്പെടുന്നതിനു മുമ്പുതന്നെ സ്വയം തെളിവു നല്കുന്ന സത്യങ്ങൾ (self evident truths) മനുഷ്യമനസ്സിൽ ഉണ്ടെന്ന് യുക്തിവാദികളും വിശ്വസിക്കുന്നു.
ഈ സത്യങ്ങൾക്ക് അനുഭവങ്ങളുമായി യാതൊരു ബന്ധവും ഇല്ലാത്തതുകൊണ്ടും സ്വയമേ അർഥവത്തായതു (self valid) കൊണ്ടും അവയെ അനുഭവനിരപേക്ഷസത്യങ്ങൾ എന്നു പറയാം.
അനുഭവനിരപേക്ഷരീതി (a priori method) തത്ത്വശാസ്ത്രത്തിൽ ആദ്യമായി ഉപയോഗിച്ചത് ഗ്രീക്കുതത്ത്വചിന്തകനായ പാർമനൈഡ്സും (Parmenides) അദ്ദേഹത്തിന്റെ അനുയായിയായ സെനൊയും (Zeno) ആണ്.
പ്രസിദ്ധ ഗ്രീക്കു ദാർശനികനായ പ്ലേറ്റോയുടെ തത്ത്വചിന്ത അനുഭവനിരപേക്ഷരീതിയിലൂടെ ആയിരുന്നു.
അരിസ്റ്റോട്ടലും ഈ രീതി അംഗീകരിച്ചിരുന്നു.
ആധുനിക തത്ത്വചിന്തയിൽ ദെക്കാർത്ത്, സ്പിനോസാ, ലൈബ്നിറ്റ്സ്, കാന്റ്, ഹെഗൽ, ബ്രാഡ്ലി തുടങ്ങിയവർ അനുഭവനിരപേക്ഷജ്ഞാനത്തെ അംഗീകരിച്ച് അവരുടെ തത്ത്വചിന്തകൾക്ക് രൂപം നല്കിയിട്ടുള്ളവരാണ്.
അനുഭവവാദികൾ
അനുഭവസാപേക്ഷജ്ഞാനത്തെ അംഗീകരിക്കുന്നവരെല്ലാം അനുഭവവാദികളാണ്.
എല്ലാ അറിവിന്റെയും ഉറവിടം അനുഭവമാണ് എന്ന് അവർ വിശ്വസിക്കുന്നു.
ആദർശങ്ങളെക്കാൾ പ്രാധാന്യം വസ്തുനിഷ്ഠമായ സത്യങ്ങൾക്കാണ്; സ്വയം അർഥവത്തായ സത്യങ്ങൾക്കല്ല.
ബേക്കൺ, ലോക്ക്, ബെർക്കിലി, ഹ്യൂം, റീഡ് (Ried) തുടങ്ങിയവർ അനുഭവസാപേക്ഷജ്ഞാനത്തെ അംഗീകരിക്കുന്നവരാണ്.
ഇതിന്റെ അടിസ്ഥാനത്തിലാണ് അവർ അനുഭവവാദത്തിനു രൂപംകൊടുത്തത്.
അനുഭവത്തിന്റെ അടിസ്ഥാനത്തിൽ ഒരു ജ്ഞാനമീമാംസ രൂപവത്കരിക്കുവാൻ ശ്രമിച്ച ആധുനിക ദാർശനികനാണ് ഫ്രാൻസിസ് ബേക്കൺ.
അനുഭവവാദത്തിലൂടെ ഇന്ദ്രിയാനുഭവത്തിന്റെ അടിസ്ഥാനത്തിൽ മാത്രമേ ജ്ഞാനം സാധ്യമാകയുള്ളു എന്ന വിശ്വാസത്തിൽ തുടങ്ങി അവസാനം അങ്ങനെ കിട്ടുന്ന അറിവ് യഥാർഥ ജ്ഞാനമല്ലെന്നും യഥാർഥജ്ഞാനം അപ്രാപ്യമാണെന്നും ഉള്ള നിഗമനത്തിലാണ് ഹ്യൂം എത്തിച്ചേർന്നത്.
മനുഷ്യന്റെ എല്ലാ അറിവും അനുഭവനിരപേക്ഷമാണെന്ന് ലൈബ്നിറ്റ്സും എല്ലാ അറിവും അനുഭവസാപേക്ഷമാണെന്ന് ലോക്കും പറയുമ്പോൾ ഇവ രണ്ടും രണ്ടുതരം അറിവല്ലെന്നും അറിവിന്റെ രണ്ട് അവിഭാജ്യഘടകങ്ങൾ മാത്രമാണെന്നും കാന്റ് വാദിക്കുന്നു.
ഇവയിൽ ഏതെങ്കിലും ഒന്ന് നിഷേധിക്കുകയാണെങ്കിൽ ജ്ഞാനം സാധ്യമാവുകയില്ല.
സംവേദനശക്തി (sensibility), ധാരണ (understanding), യുക്തി (reason) എന്നീ മൂന്നു മാനസികപ്രക്രിയകളിൽകൂടിയാണ് കാന്റിന്റെ സിദ്ധാന്തം അനുസരിച്ച് ജ്ഞാനസമ്പാദനം സാധ്യമാകുന്നത്.
ധാരണാരൂപങ്ങൾ (categories of understanding) അനുഭവനിരപേക്ഷമാണ്.
അവ മനുഷ്യമനസ്സിലെ ജന്മസിദ്ധമായ രൂപങ്ങളാണ്.
ഇവ ഇന്ദ്രിയാനുഭവങ്ങളിൽ അധിഷ്ഠിതമല്ല.
ഇന്ദ്രിയസിദ്ധമായ എല്ലാ അനുഭവങ്ങളും അറിവുകളായി തീരുന്നത് മനസ്സിലെ നിരപേക്ഷഘടക (forms and categories) ങ്ങളിൽ കൂടി കടന്നുപോയതിനു ശേഷമാണ്.
അനുഭവത്തിൽനിന്ന് വിവിധ വസ്തുക്കൾ തമ്മിലുള്ള അനിവാര്യബന്ധത്തെ കണ്ടുപിടിക്കാൻ സാധ്യമല്ല.
അതിന് യുക്തിയെ ആശ്രയിച്ചേ മതിയാകൂ.
യുക്തിവാദത്തിന്റെയും ഇന്ദ്രിയാനുഭവവാദത്തിന്റെയും സമന്വയമാണ് കാന്റിന്റെ ദർശനം.
അനുഭവ നിരപേക്ഷവും അനുഭവ സാപേക്ഷവും ജ്ഞാനത്തിന്റെ രണ്ട് അവിഭാജ്യഘടകങ്ങളാണെന്നാണ് നിഷ്പക്ഷമതികളുടെ അഭിപ്രായം.
അവലംബം പുറംകണ്ണികൾ a priori vs. a posteriori Archived 2012-02-09 at the Wayback Machine .
A priori and a posteriori - New World Encyclopedia A priori vs a posteriori Archived 2011-02-01 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുഭവ_നിരപേക്ഷം,അനുഭവ_സാപേക്ഷം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുബന്ധാസ്ഥികൂടം ഇംഗ്ലീഷ് വിലാസം https://ml.wikipedia.org/wiki/Appendicular_skeleton
കശേരുകികളുടെ എൻഡോസ്കെലിറ്റണിന്റെ അപ്പന്റേജുകളെ (ഫിൻസ്, ഫ്ലിപ്പറുകൾ അല്ലെങ്കിൽ കൈകാലുകൾ) പിന്തുണയ്ക്കുന്ന അസ്ഥികളും തരുണാസ്ഥികളും അടങ്ങുന്ന ഭാഗമാണ് അനുബന്ധാസ്ഥിസ്ഥികൂടം .
ഇംഗ്ലീഷിൽ ഇത് അപ്പെൻഡികുലാർ സ്കെലിറ്റൻ എന്ന് അറിയപ്പെടുന്നു.
മിക്ക ഭൌമ കശേരുകികളിലും ( പാമ്പുകൾ , കാലില്ലാത്ത പല്ലികൾ, സിസിലിയൻസ് എന്നിവ ഒഴികെ) അനുബന്ധാസ്ഥികൂടവും അനുബന്ധ പേശികളുമാണ് ശരീര ചലനം സാധ്യമാക്കുന്ന പ്രധാന ലോക്കോമോട്ടീവ് ഘടനകൾ.
മനുഷ്യരിലെ അനുബന്ധാസ്ഥികൂടത്തിൽ 126 അസ്ഥികളുണ്ട്, അതിൽ തോൾ, പെൽവിക് ഗാർഡിൽസ്, കൈകാലുകൽ എന്നിവ ഉൾപ്പെടുന്നു.
ഈ അസ്ഥികൾ മറ്റെല്ലാ ടെട്രാപോഡുകളുടെയും മുൻകാലുകളിലും പിൻകാലുകളിലും ഉള്ളവയ്ക്ക് സമാനമാണ്.
" അപ്പെൻഡിക്യുല " എന്ന നാമവിശേഷണം ലാറ്റിൻ അപ്പെൻഡിക്കുലയിൽ നിന്നാണ് വന്നത്.
മനുഷ്യ അസ്ഥികൂടത്തിലെ 206 അസ്ഥികളിൽ 126 എണ്ണം അനുബന്ധാസ്ഥികൂടത്തിൽ അടങ്ങിയിരിക്കുന്നു.
പ്രവർത്തനപരമായി, ഇത് ചലനത്തിനു സഹായിക്കുന്നു.
അനുബന്ധാസ്ഥികൂടത്തെ ആറ് പ്രധാന മേഖലകളായി തിരിച്ചിരിക്കുന്നു- ഷോൾടർ ഗ്രിഡിൽ (4 അസ്ഥികൾ-ഇടതും വലതും ക്ലോവിക്കിൾ (2), സ്കാപുല (2).
കൈകളും കൈമുട്ടുകളും (6 അസ്ഥികൾ-ഇടതും വലതും ഹ്യൂമറസ് (2) ഉൽന (2), ആരം (2).
കൈകൾ (54 അസ്ഥികൾ) -ഇടതും വലതും കാർപാലുകൾ (16) പ്രോക്സിമൽ ഫലാഞ്ചുകൾ (10) ഇന്റർമീഡിയറ്റ് ഫലാഞ്ചുകൾ (8), ഡിസ്റ്റൽ ഫലാഞ്ചുകൾ (10).
പെൽവിസ് (2 അസ്ഥികൾ-ഇടത് ഇടുപ്പ് അസ്ഥിയും വലത് ഇടുപ്പ് അസ്ഥിയും) തുടയും കാലുകളും (8 അസ്ഥികൾ) -ഇടതും വലതും ഫേമർ (2) -ടിബിയ (2) -ഫൈബുല (2).
കാലുകളും കണങ്കാലുകളും (52 അസ്ഥികൾ) -ഇടതും വലതും ടാർസലുകൾ (14) (ആങ്കിൾ മെറ്റാറ്റാർസലുകൽ (10) പ്രോക്സിമൽ ഫലാഞ്ചുകൾ (10) ഇന്റർമീഡിയറ്റ് ഫലാഞ്ചലുകൾ (8), ഡിസ്റ്റൽ ഫലാഞ്ചലുകൾ (10.)
126 അസ്ഥികളുള്ള അനുബന്ധാസ്ഥികൂടവും 80 അസ്ഥികളുള്ള അക്ഷാസ്ഥികൂടവും ഒരുമിച്ച് ചേർന്ന് 206 അസ്ഥികളുടെ സമ്പൂർണ്ണ അസ്ഥികൂടം രൂപപ്പെടുന്നു.
അക്ഷാസ്ഥികൂടത്തിൽ നിന്ന് വ്യത്യസ്തമായി, അനുബന്ധാസ്ഥികൂടത്തിലെ അസ്ഥികൾ പലതും ഒരുമിച്ച് ചേർന്നിരിക്കുന്നവയല്ല, ഇത് ഇവയ്ക്ക് വളരെ വലിയ ചലന പരിധി അനുവദിക്കുന്നു.
ഇതും കാണുക കാലുകൾ അവലംബം
അനുബർത്തൻ
ബിഭൂതിഭൂഷൺ ബന്ദോപാധ്യായ് 1941-ൽ എഴുതി പ്രസിദ്ധീകരിച്ച അനുബർത്തൻ (অনুবর্তন )  1942-ലാണ് പുസ്തക രൂപത്തിൽ പുറത്തിറങ്ങിയത്.
നാരാൺ ബാബു, ക്ഷേത്രബാബു, യദു ബാബു, പിന്നെ വേറേയും കുറെയേറേ പേർ കൊൽക്കത്തയിലെ വെല്ലസ്ലി സ്ട്രീറ്റിലെ മോഡേൺ സ്കൂളിലെ അദ്ധ്യാപകന്മാരാണ്.
വരവും ചെലവും ക്രമീകരിക്കാൻ വിമ്മിട്ടപ്പെടുന്ന പ്രധാനാധ്യാപകൻ ക്ളാർക്കവെൽ, ഏഷണിയുമായി നടക്കുന്ന സഹായി ആലം , ശിപായി മഥുരാനാഥ് എന്നിങ്ങനെ വേറേയും കഥാപാത്രങ്ങളുണ്ട്.
മാസങ്ങളായി ശമ്പളക്കുടിശ്ശിക തീർത്തു കിട്ടാതെ വലയുന്ന അധ്യാപകർ .
എല്ലാവർക്കും അവരവരുടേതായ കുടുബപ്രശ്നങ്ങളും ആശകളും ആകാംക്ഷകളുമുണ്ട്.
പലരും പത്തിരുപതോളം കൊല്ലങ്ങളായി ഈ സ്കൂളിൽ സേവനമനുഷ്ടിക്കുന്നു.
രണ്ടാം ആഗോളയുദ്ധത്തിൽ  കൊൽക്കത്തയിൽ ബോംബാക്രമണം ഉണ്ടായേക്കമെന്ന ഭീഷണി അധ്യാപകരെ ദിക് ഭ്രാന്തരാക്കുന്നു.
നിത്യജീവിതത്തോട് ചേർന്നു നില്ക്കുന്ന  കഥാപാത്രങ്ങളുടെ ജീവിത സാഹചര്യങ്ങളും മനോവ്യാപാരങ്ങളും വരച്ചു കാട്ടിയിരിക്കുന്നു.
1649 ഇംഗ്ലീഷ് വിലാസം https://ml.wikipedia.org/wiki/1649
ക്രിസ്ത്വബ്ദം 1649 ആയി ബന്ധപ്പെട്ട ലേഖനങ്ങൾ.
← 1630-കൾ 1640-കൾ 1650-കൾ → 1640 1641 1642 1643 1644 1645 1646 1647 1648 1649 1649 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1655 ഇംഗ്ലീഷ് വിലാസം https://ml.wikipedia.org/wiki/1655
ക്രിസ്ത്വബ്ദം 1655 ആയി ബന്ധപ്പെട്ട ലേഖനങ്ങൾ.
← 1640-കൾ 1650-കൾ 1660-കൾ → 1650 1651 1652 1653 1654 1655 1656 1657 1658 1659 1655 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
16 വയതിനിലേ
പി. ഭാരതിരാജ സംവിധാനം ചെയ്ത 1977 ലെ ഇന്ത്യൻ തമിഴ്  ചിത്രമാണ് 16 വയതിനിലേ.
കമൽ ഹാസൻ, ശ്രീദേവി, രജനികാന്ത് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ഇളയരാജ സംഗീത സ്കോറാണ് ചിത്രത്തിലുള്ളത്.
അഭിനേതാക്കൾ കമലഹാസൻ ശ്രീദേവി രജനികാന്ത് പാട്ടരങ്ങ് പാട്ടരങ്ങ് # ഗാനം Singer(s) ദൈർഘ്യം അവലംബം പുറത്തേക്കൂള്ള കണ്ണികൾ 16 വയതിനിലേ ഇന്റർനെറ്റ് മൂവി ഡാറ്റാബേസിൽ
1721 ഇംഗ്ലീഷ് വിലാസം https://ml.wikipedia.org/wiki/1721
ഗ്രിഗോറിയൻ കലണ്ടർ പ്രകാരം പതിനെട്ടാം നൂറ്റാണ്ടിലെ 21-ആം വർഷമാണ് 1721 .
പ്രധാന സംഭവങ്ങൾ ആറ്റിങ്ങൽ കലാപം മേയ് 8 - ക്ലെമന്റ് പതിനൊന്നാമനുശേഷം 244ആം മാർപ്പാപ്പയായി ഇന്നസെന്റ് പതിമൂന്നാമൻ ചുമതലയേൽക്കുന്നു.
നവംബർ 2 - പീറ്റർ ഒന്നാമനെ എല്ലാ റഷ്യകളുടെയും ചക്രവർത്തിയായി വിളംബരം ചെയ്യുന്നു.
മലയാളം വിക്കിപീഡിയയിൽ തനതു ലേഖനം നിലവിലുള്ള, 1721-ൽ ജനിച്ച വ്യക്തികൾ മദാം ഡി പോമ്പദൂർ മലയാളം വിക്കിപീഡിയയിൽ തനതു ലേഖനം നിലവിലുള്ള, 1721-ൽ മരണമടഞ്ഞ   വ്യക്തികൾ മേരി റീഡ് സീനത്തുന്നിസ
1647 ഇംഗ്ലീഷ് വിലാസം https://ml.wikipedia.org/wiki/1647
ക്രിസ്ത്വബ്ദം 1647 ആയി ബന്ധപ്പെട്ട ലേഖനങ്ങൾ.
← 1630-കൾ 1640-കൾ 1650-കൾ → 1640 1641 1642 1643 1644 1645 1646 1647 1648 1649 1647 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1646 ഇംഗ്ലീഷ് വിലാസം https://ml.wikipedia.org/wiki/1646
ക്രിസ്ത്വബ്ദം 1646 ആയി ബന്ധപ്പെട്ട ലേഖനങ്ങൾ.
← 1630-കൾ 1640-കൾ 1650-കൾ → 1640 1641 1642 1643 1644 1645 1646 1647 1648 1649 1646 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1648 ഇംഗ്ലീഷ് വിലാസം https://ml.wikipedia.org/wiki/1648
ക്രിസ്ത്വബ്ദം 1648 ആയി ബന്ധപ്പെട്ട ലേഖനങ്ങൾ.
← 1630-കൾ 1640-കൾ 1650-കൾ → 1640 1641 1642 1643 1644 1645 1646 1647 1648 1649 1648 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
1728 (സംഖ്യ)
1727 ന് ശേഷവും 1729 ന് മുമ്പുള്ളതുമായ എണ്ണൽ സംഖ്യയാണ് 1728 .
1728 എന്നത് ഒരു ഡസൻ ഗ്രോസാണ്, അതായത് ഒരു വലിയ ഗ്രോസ് (അല്ലെങ്കിൽ ഗ്രാൻഡ് ഗ്രോസ് , അല്ലെങ്കിൽ, ജർമ്മനിൽ, മാസ് ) എന്നുപറയാം.
12 ന്റെ ക്യൂബ് ആണ് 1728.
12 അടിസ്ഥാനമായ എണ്ണൽ സംവിധാനത്തിൽ (ഡുവോഡെസിമൽ എണ്ണൽ സംവിധാനം) പ്രാധാന്യമുള്ള സംഖ്യയാണിത്.
ആ സംവിധാനത്തിൽ 1000 ആയി കണക്കാക്കുന്ന സംഖ്യയാണിത്.
ഒരു ഘനയടിയിലെ ഘന ഇഞ്ചുകളുടെ എണ്ണമാണീസംഖ്യ.
ഒരു എലിപ്‌റ്റിക് കർവിന്റെ j- മാറ്റത്തിനായുള്ള ബീജഗണിത സൂത്രവാക്യത്തിൽ 1728 വരുന്നു.
അനന്തരഫലമായി, ഗ്രോസ്-സാഗിയർ സിദ്ധാന്തത്തിലെ ഒരു പൺ ആയി ഇതിനെ ഒരു സാഗിയർ എന്ന് വിളിക്കുന്നു.
ഹാർഡി-രാമാനുജൻ സംഖ്യയായ 1729 നെക്കാൾ ഒന്ന് കുറവായ സംഖ്യാണ് 1728.
1728 = 12 3 1728 = 3 3 × 4 3 1728 = 2 3 × 6 3 1728 = 6 3 + 8 3 + 10 3 1728 = 24 2 + 24 2 + 24 2 1728 = 289 3 + 287 3 + (−288) 3 + (−288) 3 ഹരിക്കൽ: 1, 2, 3, 4, 6, 8, 9, 12, 16, 18, 24, 27, 32, 36, 48, 54, 64, 72, 96, 108, 144, 192, 216, 288, 432, 576, 864, 1728
5 × 5 ചെസ്സ് ബോർഡിൽ ഓപ്പൺ നൈറ്റിന്റെ സഞ്ചാരങ്ങളുടെ എണ്ണവും 1728 ആണ്.
( പൂർണ്ണസംഖ്യകളുടെ അനുക്രമങ്ങളുടെ ഓൺലൈൻ വിജ്ഞാനകോശത്തിൽ A165134 )
1645 ഇംഗ്ലീഷ് വിലാസം https://ml.wikipedia.org/wiki/1645
ക്രിസ്ത്വബ്ദം 1645 ആയി ബന്ധപ്പെട്ട ലേഖനങ്ങൾ.
← 1630-കൾ 1640-കൾ 1650-കൾ → 1640 1641 1642 1643 1644 1645 1646 1647 1648 1649 1645 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗ്രിഗോറിയൻ കാലഗണനാരീതി പ്രകാരമുള്ള, പതിനെട്ടാം നൂറ്റാണ്ടിലെ ഇരുപത്തൊമ്പതാം വർഷമായിരുന്നു 1729 .
പ്രധാന സംഭവങ്ങൾ ജനുവരി 27 - അനിഴം തിരുനാൾ മാർത്താണ്ഡവർമ്മ വേണാട് രാജാവായി അധികാരത്തിലേറി മലയാളം വിക്കിപീഡിയയിൽ തനതു ലേഖനം നിലവിലുള്ള, 1729-ൽ ജനിച്ച വ്യക്തികൾ സിറാജുദ്ദൗള മലയാളം വിക്കിപീഡിയയിൽ തനതു ലേഖനം നിലവിലുള്ള, 1729-ൽ മരണമടഞ്ഞ   വ്യക്തികൾ ജോൺ ലോ
അന്താരാഷ്ട്ര വിദ്യാഭ്യാസം ഇംഗ്ലീഷ് വിലാസം https://ml.wikipedia.org/wiki/International_education വിദ്യാഭ്യാസ സാങ്കേതികവിദ്യ Disciplines Evaluation Organization Psychology സാങ്കേതികവിദ്യ History Philosophy അന്താരാഷ്ട്ര വിദ്യാഭ്യാസം School counseling School psychology Special education അദ്ധ്യാപക വിദ്യാഭ്യാസം Curricular domains Arts Business Early childhood Language Literacy Mathematics Science Social science Technology Vocational Methods Case study Conversation analysis Discourse analysis Factor analysis Factorial experiment Focus group Meta-analysis Multivariate statistics Participant observation ക സ തി
രാഷ്ട്രങ്ങൾ തമ്മിൽ പരസ്പരബഹുമാനവും ധാരണയും വളർത്തുന്നതിന് സഹായകമായ വിദ്യാഭ്യാസസത്തെ അന്താരാഷ്ട്ര വിദ്യാഭ്യാസം എന്നു പറയുന്നു.
അന്താരാഷ്ട്ര സംഘടനയായ ഐക്യരാഷ്ട്രസമിതിയുടെ ഒരു ഉപസമിതിയായ യുനെസ്കോയുടെ ഏറ്റവും പ്രധാനമായ പരിപാടികളിൽ ഒന്നാണിത്.
ലക്ഷ്യബോധത്തോടെ ആസൂത്രണം ചെയ്യപ്പെടുന്ന ഒരു വിദ്യാഭ്യാസ പദ്ധതിക്കു മാത്രമേ ഈ കൃത്യം നിർവഹിക്കുവാൻ സാധ്യമാകുകയുള്ളു.
കുട്ടികൾ സ്വന്തം രാജ്യത്തോടു സ്നേഹവും കൂറുമുള്ള പൌരന്മാരായി വളരുന്നതോടൊപ്പം തന്നെ ലോകപൌരന്മാരായിത്തീരാനുള്ള പരിശീലനവും വിദ്യാഭ്യാസം മുഖേന ആർജിക്കേണ്ടതാണ്.
പാഠ്യപദ്ധതിയിൽ ഇതിന് ഉതകുന്ന വിജ്ഞാനാംശങ്ങൾ അതതു വിഷയങ്ങളിൽ ഉൾപ്പെടുത്തണം.
ഇന്നു മിക്കരാജ്യങ്ങളിലെയും വിദ്യാലയങ്ങളിൽ ചരിത്രം , ഭൂമിശാസ്ത്രം മുതലായ സാമൂഹികപാഠങ്ങളുടെ പരിധിയിൽ അന്താരാഷ്ട്രബോധം വളർത്താൻ ഉപകരിക്കുന്ന പല സംഗതികളും ഉൾക്കൊള്ളിച്ചിട്ടുണ്ട്.
അവയിൽ പ്രധാനം താഴെപറയുന്ന മൂന്നു വിജ്ഞാനമേഖലകളെ കേന്ദ്രീകരിച്ചുള്ളവയാണ്.
ഐക്യരാഷ്ട്ര സമിതിയും അതിന്റെ ഘടകസമിതികളും ലോകത്തിലെ ഇതരരാഷ്ട്രങ്ങൾ മനുഷ്യാവകാശങ്ങൾ.